HASIERAN (1,1—11,32) 

Munduaren eta gizadiaren jatorria (1,1 — 5,32) 



Zeru-lurren kreazioa 

11 Hasieran, Jainkoak zeru-lurrak 
egin zituen*. ^Lurra nahas-mahas 
hutsa zen: leize handiaren gain ilunbea. 
Jainkoaren arnasa* uren gainean zebilen. 

3 Eta Jainkoak esan zuen: «Izan bedi 
argia». 

Eta izan zen argia. ^ Ikusi zuen Jain- 
koak argia ona zela* eta bereizi egin 
zuen ilunbeetatik: 5 argiari «egun» 
eman zion izen eta ilunbeei «gau». Ho- 
nela, lehen eguna burutu zen*. 

6 Jainkoak esan zuen: «Izan bedi sa- 
baia* uren artean, goiko eta beheko 
urak bereiz ditzan». 

Eta hala izan zen. '^Jainkoak sabaia 
egin zuen eta sabai azpiko urak sabai 
gainekoetatik bereizi zituen. ^ Jainkoak 



sabaiari «zeru» eman zion izen. Honela, 
bigarren eguna burutu zen. 

9 Jainkoak esan zuen: «Bil bitez mul- 
tzoan* zeru azpiko urak eta ager bedi 
lehorra». 

Eta hala izan zen. lo Lehorrari «lur» 
eman zion izen eta ur-multzoari «itsa- 
so». Eta Jainkoak ona zela ikusi zuen. 

11 Jainkoak esan zuen: «Eman bitza 
lurrak belar hezea, hazidun landareak 
eta orotariko frutarbolak beren hazi eta 
guzti». 

Eta hala izan zen. 12 Eta lurrak orota- 
riko hazidun landareak eta frutarbolak 
beren hazi eta guzti eman zituen. Eta 
Jainkoak ona zela ikusi zuen. i^ Honela, 
hirugarren eguna burutu zen. 

14 Jainkoak esan zuen: «Izan bitez ar- 
gizagiak* zerusabaian, eguna eta gaua 



1,1 Hasieran, Jainkoak zeru-lurrak egin zituen. 2 Lurra...: Honela ere itzul daiteke: Jauna zeru-lurrak egiten 
hastean, 2 lurra... 1,2 Jainkoaren arnasa: Hebraierazko hitzak haize, arnasa nahiz izpiritu esan nahi du. 
Beraz, honela ere itzul daiteke: Jainkoaren izpiritua edo haizerauntsia {Jainkoaren superlatiboa adierazteko 
ere erabiltzen dela kontuan harturik). 1,4 ona zela: Lehen kap.an errepikatzen den tx. honetako ona, 
ederra ere itzul zitekeen, kreazioak sortzen duen poza eta gozamena adieraziz. 1,5 lehen eguna burutu zen: 
H.h., izan zen arratsaldea, izan zen goiza, egun bat; berdin beste egunetarako. Testu hau idatzi zen garaian, 
eguna arratsaldean hasten zela uste zen. 1,6 sabaia: Ortzea ganga edo sabai solidotzat jotzen zuten antzi- 
natean, gaineko eta azpiko ur-multzoak bereizten zituelarik (ik. 7,11 oh.). 1,9 multzoan: Grekozko itzul- 
penaren arabera; hebraierazkoak toki batean dio. 1,14 argizagiak: Erlijio paganoek astroak jainkotzat 
zituzten bitartean, hemen sorkari huts dira, lurra argitzeko eta liturgi egutegia finkatzeko ezarriak. 

1,1 Kreazioa 2,4-25; Is 42,5; Sal 8; 89,10-13; 104; Jb 26,7-14; 38; Es 8,22-31; Si 16,26—17,4; Jn 1,1-3; Kol 1,15- 
17. 13 Izan bedi argia 2 Ko 4,6. 1,5 argia/ilunbeak Is 45,7; 60,1 9-20; Ap 22,5. Ik. Jn 8,12. 1,14 argizagiak 
zerusabaian Is 40,26; Jr 31,35; Ba 3,33-35. 

bereizteko, eta jaiak, egunak eta urteak 
ezagutarazteko. i^ Izan bitez zerusa- 
baian lurrari argi egiteko». 

Eta hala izan zen. i6 Jainkoak bi ar- 
gizagi handi egin zituen: handiena 
egunaren gain jartzeko eta txikiena 
gauaren gain. Eta izarrak ere egin zi- 
tuen. 1'^ Zerusabaian ezarri zituen lu- 
rrari argi egiteko, i^ egunaren eta gaua- 
ren gain jartzeko, argia eta ilunbea be- 
reizteko. Eta Jainkoak ona zela ikusi 
zuen. 19 Honela, laugarren eguna buru- 
tu zen. 

20 Jainkoak esan zuen: «Egin bezate 
urek borbor bizidunez; egin bezate be- 
gan hegaztiek lurraren gainean, aire- 
an». 

21 Jainkoak itsas arraintzarrak sortu 
zituen, uretan borbor dabiltzan orotari- 
ko bizidunak eta orotariko hegaztiak. 
Eta Jainkoak ona zela ikusi zuen. 22 Eta 
bedeinkatu egin zituen*, esanez: «Sor 
itzazue umeak, ugaldu eta bete itsas 
urak; ugal bitez hegaztiak ere lurraren 
gainean». 23 Honela, bosgarren eguna 
burutu zen. 

24 Jainkoak esan zuen: «Eman bitza 
lurrak orotariko bizidunak: abereak, 
piztiak eta narrastiak». 

Eta hala izan zen. 25 Jainkoak orota- 
riko bizidunak sortu zituen: abereak, 
piztiak eta narrastiak. Eta Jainkoak ona 
zela ikusi zuen. 

26 Jainkoak esan zuen: «Egin deza- 
gun gizakia; izan bedi gure antzeko, gu- 
re irudiko; menpera ditzala itsasoko 
arrainak, zeruko hegaztiak, abereak, 
basapiztiak* eta lurrean narrastaka da- 
biltzan piztia guztiak». 

27 Jainkoak, beraz, bere antzeko egin 
zuen gizakia, Jainkoaren beraren irudi- 
ra egin zuen; ar eta erne egin zituen. 



28 Eta bedeinkatu egin zituen, esa- 
nez: «Sor itzazue umeak eta ugaldu, be- 
te lurra eta izan haren nagusi; menpera 
itzazue itsasoko arrainak, zeruko he- 
gaztiak eta lurrean narrastaka dabiltzan 
piztia guztiak». 

29 Jainkoak esan zien: «Hara, zeuei 
ematen dizkizuet lurrazalean diren ha- 
zidun landare guztiak eta hazidun fru- 
tarbola guztiak; horiek izango dituzue 
janari. 3o Abere, zeruko hegazti eta lu- 
rrean narrastaka dabiltzan bizidun guz- 
tiei, berriz, belar hezea ematen diet ja^ 
nari». 

Eta hala izan zen. 3i Eta egin zuen 
guztia oso ona zela ikusi zuen Jainkoak. 
Honela, seigarren eguna burutu zen. 

21 Honela burutu zituen Jainkoak ze- 
ru-lurrak, berauetan dagoen guztia- 
rekin. 2 Zazpigarren egunerako burutu 
zuen Jainkoak berak eginiko lana eta 
zazpigarren egunean lanari utzi, 3 eta 
bedeinkatu egin zuen zazpigarren egu- 
na* eta sagaratu, egun horretan har- 
tu baitzuen atseden kreazio-lanetik. 
4 Hau da zeru-lurren kreazioaren his- 
toria*. 

Gizakiaren kreazioa 

Jainko Jaunak zeru-lurrak egin zi- 
tuenean, ^ ez zegoen oraindik landare- 
rik lurrean, ezta belarrik ere erneta, 
Jainko Jaunak ez baitzion oraindik lu- 
rrari euririk eman, eta ez baitzen lurra 
lantzeko gizakirik. ^ Hala ere, lurraza- 
la hezetzen zuen lurruna zerion lurra- 
ri. 

7 Orduan, Jainko Jaunak lur-hautsez 
gizona moldatu zuen; sudurzuloetan bi- 
zi-arnasa putz egin zion, eta gizona bizi- 
dun bilakatu zen. ^ Ondoren, Jainko 



1,22 bedeinkatu egin zituen: Bibliaren pentsaeran bedeinkazioa ez da izpirituzko dohaina bakarrik; Jainkoa- 
rengandiko indar moduko bat ere bada, naturan eta gizakiarengan bizia sortu eta garatzen duena. 
1,26 basapiztiak: Siriar itzulpenaren arabera; hebraierazkoak lur osoa dio. 2,3 zazpigarren eguna: Larun- 
bata da, Jaunari sagaratu beharreko atseden-eguna. Zazpigarren egunean Jaunak lanari utzi (xabat) eta 
atseden hartu zuen. Horren ondorioz, larunbata (xabat) atsedenari atxikia egongo da Israelen (ik. Ir 23,12) 
eta Jainkoaren eta herriaren arteko itunaren seinale bihurtuko (ik. Ir 32,12-17). 2,4 kreazioaren historia: 
H.h., jatorriak. Normalean, jatorri bateko ondorengoak adierazten ditu (5,1; 6,9; 10,1); testuinguru honetan 
jaiotza, sorrera bezala hartzen da. 

1,16 bi argizagi handi Sal 104,19; 136,7-9; Si 43,1-10. 1,25 abereak, piztiak Sal 50,10-11. 1,26 Jainkoaren 
antzeko, irudiko 5,1.3; 9,6; Sal 8,5-6; Jkd 2,23; Si 17,3; 1 Ko 11,7; Kol 3,10; St 3,9. 1,27 ar eta erne 5,2; Mt 
19,4. Ik. Ga 3,28. 1,28 Sortu umeak, ugaldu 8,17; 9,1.7. Ik. 1,22. // izan nagusi, menperatu 9,2; Sal 8,7-9; 
Jkd 9,2; 10,2; Si 17,2-4; St 3,7. 1,31 guztia oso ona Sal 104,24; Si 39,33-35; 1 Tm 4,4. 2,2 zazpigarren eguna 
Ir 20,11; 31,12-17; Heb 4,4. 2,7 bizi-arnasa gizonari Sal 104,29-30; Jb 33,4; 34,14-15; Koh 3,20; 12,7; 1 Ko 
15,45-49. 

Jaunak baratza landatu zuen Edenen*, 
ekialdean, eta hantxe ezarri moldaturi- 
ko gizona. ^ Orotariko zuhaitzak sorta- 
razi zituen lurretik, ikusgarriak eta frui- 
tu gozodunak. Baratza erdian bi zuhaitz 
ernearazi zituen: batak bizia ematen 
zuen eta besteak dena ezagutzeko ahal- 
mena*. 

^OEdendik ibai bat sortzen zen; ba- 
ratza ureztatu eta gero, lau adarretan 
banatzen zen. n Lehenari Pixon zeri- 
tzan; urrea aurkitzen den Habilako* lu- 
rraldea inguratzen du. 12 Urre ona han- 
goa; badira han erretxina eta harribi- 
txiak ere. i^ Bigarrenari Gihon zeritzan; 
honek Etiopiako* lurralde guztia ingu- 
ratzen du. 1"^ Hirugarrenari Tigris, Axur- 
ko ekialdetik doana. Laugarrenari Eu- 
frates*. 

15 Jainko Jaunak gizona hartu eta 
Edengo baratzan ezarri zuen, landu eta 
zain zezan. i^Eta agindu zion: «Bara- 
tzako zuhaitz guztietatik jan dezakezu; 
i'7 baina ez jan dena ezagutzeko ahal- 
mena ematen duen zuhaitzetik; hartatik 
jaten baduzu, hil egingo zara». 

Emakumearen sorrera 

18 Gero, esan zuen Jainko Jaunak: 
«Ez da on gizona bakarrik egotea; egin 
diezaiodan berari dagokion laguna». 

19 Jainko Jaunak, landako abere guz- 
tiak eta zeruko hegazti guztiak lurrez 
moldatu eta gizonari eraman zizkion 
zein izen ezartzen zien ikusteko; hone- 
la, bizidun orok gizonak ezarritako ize- 
na izango zuen. ^oBeren izena jarri 
zien, beraz, abere guztiei, zeruko he- 



gaztiei eta piztiei; baina berari zegokion 
lagunik ez zuen aurkitu. 21 Orduan, 
Jainko Jaunak lozorroan murgilarazi 
zuen gizona. Loak hartu zuenean, sai- 
hets-hezur bat kendu zion, hezurraren 
hutsunea haragiz bete ziolarik. 22 jain- 
ko Jaunak gizonari* kenduriko saihets- 
-hezurrez emakumea moldatu eta gizo- 
nari eraman zion. 23 Honek esan zuen: 

«Hau bai dela 

ene hezurraren hezur, 

ene haragiaren haragi! 

"Emakume" izango da deitua 

gizakumeagandik* 

izan baita hartua». 

24Hargatik, gizonak bere aitamak 
utziko ditu bere emaztearekin elkartze- 
ko, eta bat bera* izango dira. 

25Larrugorri zeuden gizona eta 
emaztea; hala ere, ez zuten elkarren 
lotsarik. 

Jainkoaren agindua hautsi 

31 Sugea zen Jainko Jaunak eginda- 
ko piztiarik maltzurrena. 

Sugeak esan zion emakumeari: 

— Jainkoak debekatu egin dizue, be- 
raz, bafatzako arbola guztietako frui- 
tuetarik jatea? 

2 Emakumeak erantzun: 

— Ez, jan dezakegu baratzako arbo- 
letako fruituetarik. 3 Baratza erdian da- 
goen zuhaitzaz bakarrik esan digu Jain- 
koak: «Ez jan horretatik, ezta ukitu ere, 
hil nahi ez baduzue». 

"^ — Ez zarete inolaz ere hilko — esan 



2,8 Eden: Toki-izena da, non zegoen jakiterik ez dugun arren. Hebraierazko hitzak atsegin esan nahi duen 
hitzarekin zerikusia du. 2,9 batak bizia... ezagutzeko ahalmena: H.h., biziaren zuhaitza eta ongiaren eta 
gaizkiaren ezagutzaren zuhaitza. Bigarren zuhaitzari dagokionez, honela ere uler daiteke: besteak, zoriontsu 
izateko jakituria. 2,11 Pixon: Erabat ezezaguna zaigu. // Habila: Arabia iparraldean dago (ik. 10,29); 
baina Palestina hegoaldean, Egiptotik hurbil, dagoen lurralde bat ere izan daiteke (ik. 25,18). 2,13 Gihon: 
Ezezaguna hau ere, izen bera duen Jerusalen ondoko iturria izan ezik (ik. 2 Kro 32,30). // Etiopia: H.h., 
Kux, normalean Etiopia adierazten duen izena; baina bazen beste Kux bat ere, Madianen, Palestinaren 
hego-ekialdean. 2,14 Tigris, Eufrates: Mesopotamia besarkatzen duten bi ibai ezagunak dira. Axur edo 
Asiria Mesopotamiako iparraldea da. 2,22 gizonari: Lehen kapituluetan gizaki edota gizon itzulitako 
hitza, 4,25etik aurrera Adan pertsona-izen bezala erabilitako hitza bera da. Adan lur esan nahi duen adama 
hitzetik eratorria da; izatez, ez da pertsona-izena, izen arrunta baizik, gizateria, gizon-emakume guztien 
multzoa, adierazten duena. 2,23 Emakume/gizakume: Hizjokoa egiten du hebraierazkoak gizon esan nahi 
duen hitzaren eta beraren femeninoaren artean, gizonaren eta emakumearen arteko kidetasuna azpimar- 
katzeko. 2,24 bat bera: Edo izaki bat bera; h.h., haragi bat bera. 

2,8 Eden 3,23-24; 4,16; Is 51,3; Ez 31,9.16.18; 36,35; Jl 2,3. 2,9 bizia ematen zuen zuhaitza 3,22; Es 3,18; 
Ap 2,7; 22,2.24. // dena (ongia eta gaizkia) ezagutzeko ahalmena 3,5.17.22; Dt 1,39; 2 Sm 14,17; 1 Erg 3,9; 
Is 7,15-16. 2,17 hil egingo zara Erm 6,23. Ik. Jkd 1,12-15. 2,18 dagokion laguna Es 18,22; Si 36,29' 
2,22 emakumea gizonarentzat sortua 1 Ko 11,8-9; 1 Tm 2,13. 2,24 gizona eta emaztea Es 5,15-20; 31,10- 
31; Koh 9,9. // bat bera izango Ml 2,14-15; Mt 19,5+. 3,1 Sugea Jkd 2,24; Jn 8,44; Ap 12,9; 20,2. ' 

zion sugeak — . ^ Ongi daki Jainkoak, 
hartatik jan dezazuenean, begiak zabal- 
duko zaizkizuela, eta bera bezalako bi- 
hurtuko zaretela, dena ezagutzeko 
ahalmena* lortuz. 

^Ikusi zuen emakumeak fruitua go- 
zoa zela, arbola ikusgarria eta jakituria 
lortzeko desiragarria. Hartu zuen, be- 
raz, haren fruituetariko bat eta jan egin 
zuen. Gero, bere senarrari eman eta 
honek ere jan egin zuen. ^ Orduan, be- 
giak zabaldu zitzaizkien eta biluzik zeu- 
dela ohartu ziren. Piku-hosto batzuk jo- 
si eta estalki bana egin zuten. 

^Arratsean, gizonak eta emazteak 
baratzan zebilen Jainko Jaunaren oi- 
notsa entzun zuten eta harengandik 
gorde egin ziren zuhaitz artean. ^ Baina 
Jainko Jaunak dei egin zion gizonari: 

— Non zara? 

10 Gizonak erantzun: 

— Zure oinotsa baratzan entzun du- 
danean, beldurtu eta gorde egin naiz, 
biluzik nagoelako. 

11 Jainkoak esan zion: 

— Eta nork jakinarazi dizu biluzik 
zaudela? Galarazi nizun arbolako frui- 
tua jan al duzu? 

12 Gizonak erantzun: 

— Laguntzat eman didazun emaku- 
meak fruitua eskaini dit eta jan egin 
dut. 

13 Jainko Jaunak esan zion emaku- 
meari: 

— Zer egin duzu? 
Emakumeak erantzun: 
— Sugeak engainatu nau eta jan egin 
dut. 

14 Orduan, Jainko Jaunak sugeari 
esan zion: 

«Hori egin dualako, 
madarikatua hi abere guztien artean 
eta basapiztia guztien artean! 
Sabel gainean arrastaka ibiliko haiz 
eta hautsa jango duk 



heure bizitzako egun guztietan. 
15 Elkarren etsai egingo zaituztet 
hi eta emakumea, 
hire eta haren ondorengotza; 
honek burua zapalduko dik 
eta hik orpotik helduko diok». 

16 Emakumeari esan zion: 

«Haurdun gelditzean, 

oinazeak ugalduko dizkizut 

eta saminez izango dituzu haurrak; 

irritsak senarrarengana 

bultzatuko zaitu, 

eta hura izango duzu nagusi». 

1'^ Eta gizonari esan zion: 

«Emaztearen esanari jaramon egin 

eta galarazi nizun zuhaitzetik 

jan duzunez gero, 

madarikatua lurra zure erruz! 

Nekearen nekez 

aterako diozu janaria 

zeure bizitzako egun guztietan. 

18 Sasia eta laharra emango dizkizu, 
basalandarez ehkatu beharko duzu. 

19 Zeure bekokiko izerdiz 
jango duzu ogia, 
lurrera itzuli arte, 

handik izan zara hartua eta: 

hautsa zara 

eta hautsera itzuliko zara». 

Edendik kanporatuak 

20 Gizonak bere emazteari Eba, hau 
da, «Bizi», eman zion izen, bizidun guz- 
tien ama delako. 21 Jainko Jaunak la- 
rruzko arropaz jantzi zituen gizona eta 
emaztea. 22 Gero, Jainko Jaunak esan 
zuen: «Horra gizakia gutariko bat bi- 
hurtua, dena ezagutzeko ahalmena* 
duelarik. Ez dezala orain bizi-arbolako 
fruiturik hartu eta, hura janez, betirako 
bizi». 23 Beraz, Jainko Jaunak, Edengo 
baratzatik bota egin zuen, lurra landu 



3,5 dena ezagutzeko ahalmena: Ik. 2,9 oh. 3,22 gutariko: Gu horrek Jainkoaren ahotan, honek, gorte gisa, 
bere inguruan dituen jainkozko izakiak adierazten ditu. // dena ezagutzeko ahalmena: Ik. 2,9 oh. 

3,5 Jainkoa bezalako 3,22. Ik. Is 14,14; Ez 28,2; 2 Ts 2,4. 3,6 tentazioaren lilura St 1,13-15. 3,10 biluzik 
Is 20,2-4; Ap 3,18; 16,15. 3,13 Sugeak engainatu 2 Ko 11,3; 1 Tm 2,14. 3,15 Elkarren etsai Ap 
12,17. 3,16 haurrak saminez 35,16-18; Jn 16,21+; Ap 12,2. 3,17 madarikatua lurra 5,29; Os 4,3; Erm 8,20. 
Ik. 8,21. // lanaren nekea 4,12; Jb 7; Koh 2,22-23. 3,18 sasiak eta laharrak Heb 6,8. 3,19 hautsa zara Sal 
90,3; 104,29; Koh 3,20; 12,7. Ik. 2,7+. 3,22 Gutariko bat bihurtu 3,5+. // bizi-arbola 2,9+. 3,23 Edengo 
baratza 2,8+. 

zezan, handik izan baitzen hartua. 
24 Gizakia bota ondoren, izaki hegadun 
batzuk jarri zituen Edengo baratzaren 
ekialdean, suzko ezpata distiratsuak zi- 
tuztela*, bizi-arbolarako pasabidea ix- 
teko. 

